**Ministru kabineta noteikumu projekta**

**„Grozījumi Ministru kabineta 2017.gada 24.oktobra noteikumos Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās”**

**īstenošanas noteikumi”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2017.gada 24.oktobra noteikumos Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi”” (turpmāk – Projekts) mērķis ir precizēt darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk – 5.5.1.SAM) trešās atlases kārtas ietvaros sasniedzamo rādītāju skaitliskās vērtības, kā arī precizēt Komisijas 2014.gada 17.jūnija Regulas (ES) Nr.[651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014) darbības termiņu un projekta dzīves cikla uzraudzības nosacījumus. Projekts stāsies spēkā nākamajā dienā pēc to izsludināšanas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisija 2014.gada 20.jūnijā apstiprināja Partnerības līgumu Eiropas Savienības investīciju fondu 2014. – 2020.gada plānošanas periodam, kas nosaka, ka, veicot investīcijas saskaņā ar Tūrisma attīstības pamatnostādnēm 2014. – 2020.gadam, stratēģijas „Latvija 2030” telpiskās attīstības perspektīvu, Kultūrpolitikas pamatnostādnēm 2014. – 2020.gadam „Radošā Latvija” un Reģionālās politikas pamatnostādnēm 2013. – 2019.gadam un pašvaldību integrētās attīstības programmām, tiks veicināta starptautiski nozīmīga kultūras un dabas mantojuma līdzsvarota attīstība un to izmantošana kā resurss uzņēmējdarbībai un reģionālajai attīstībai, radot jaunas darba vietas atbalstāmajās teritorijās. Veicot investīcijas atbilstoši pašvaldību integrētām attīstības programmām nacionāli un starptautiski nozīmīgu kultūras un dabas mantojuma objektu un saistītās infrastruktūras attīstībā, kā arī ar kultūras mantojuma objektu saistīto pakalpojumu izveidē, tiks rastas jaunas funkcijas pašlaik nepietiekami izmantotiem kultūras un dabas objektiem, attīstot ilgtspējīgus tūrisma produktus un pakalpojumus. Attiecīgi Eiropas Komisija 2014.gada 11.novembrī apstiprinātajā Latvijas izstrādātajā darbības programmas „Izaugsme un nodarbinātība” prioritārajā virzienā „Vides aizsardzības un resursu izmantošanas efektivitāte” iekļauts 5.5.1.SAM, kura mērķis ir saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus.2017.gada 26.jūnijā tika pieņemti grozījumi Ministru kabineta 2015.gada 10.novembra rīkojuma Nr.709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” (turpmāk – Rīkojums Nr.329) 2.2.1 punktā, veicot finansējuma pārdali no 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” uz 5.5.1.SAM, un izdoti Ministru kabineta 2017.gada 24.oktobra noteikumi Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi”” (turpmāk – Noteikumi Nr.635), nodrošinot 5.5.1.SAM trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” (turpmāk – trešā atlases kārta) uzsākšanu, tai skaitā, nosakot trešās atlases kārtas ietvaros sasniedzamos rādītājus.5.5.1.SAM trešās atlases kārtas ietvaros noslēgti visi plānotie deviņi līgumi par projektu īstenošanu un notiek projektu īstenošana.Ņemot vērā to, ka Noteikumu Nr.635 5.punkts nosaka, ka 5.5.1.SAM trešās atlases kārtas ietvaros tiek atbalstīti Vides aizsardzības un reģionālās attīstības ministrijas izveidotajā Reģionālās attīstības koordinācijas padomē saskaņotajās pašvaldību attīstības programmās paredzētie projekti, faktiskie trešās atlases kārtas ietvaros plānotās iznākuma rādītāju nacionālas nozīmes attīstības centriem skaitliskās vērtības tiek saskaņotas ar Reģionālās attīstības koordinācijas padomes lēmumu.Ņemot vērā aktuālo Reģionālās attīstības koordinācijas padomes 2019.gada 21.aprīļa rakstiskās procedūras protokolu Nr.14, rādītāju vērtības apstiprinātas šādā apmērā:

|  |  |  |  |
| --- | --- | --- | --- |
| **Pašvaldība** | **Atbalstīto dabas un kultūras mantojuma objektu skaits** | **Jaunradīto pakalpojumu skaits atbalstītajos kultūras un dabas mantojuma objektos** | **Atbalstīto kultūras un dabas mantojuma objektu un tūrisma objektu apmeklējumu skaita paredzamais pieaugums, salīdzinot ar 2015. gadu** |
| **Ventspils** | **2** | **12** | **86 000** |
| **Jēkabpils** | **4** | **5** | **9 000** |
| **Jūrmala** | **1** | **2** | **60 000** |
| **Daugavpils** | **2** | **2** | **6 000** |
| **Liepāja** | **1** | **1** | **6 000** |
| **Jelgava** | **2** | **4** | **12 000** |
| **Valmiera** | **2** | **4** | **15 000** |
| **KOPĀ** | **14** | **30** | **194 000** |

Ņemot vērā minēto, Projekts paredz precizēt 5.5.1.SAM trešās atlases kārtas rādītāju vērtības atbilstoši Reģionālās attīstības koordinācijas padomes 2019.gada 21.aprīļa rakstiskās procedūras protokolam Nr.14. Papildus ņemot vērā, ka, veicot kultūras pieminekļu atjaunošanas un būvniecības darbus, var iestāties papildu riski, kas var kavēt plānoto darbu īstenošanu vai pabeigšanu un līdz ar to ietekmēt sasniedzamo rādītāju skaitliskās vērtības, rādītāju vērtības precizētas ar 20% rezervi. Tāpat ar Projektu precizētas rezultāta rādītāja „Pavadītās naktis tūristu mītnēs Latvijas teritorijā gada laikā” sasniedzamā vērtība atbilstoši Ekonomikas ministrijas prognozei. Ievērojot to, ka komercdarbības atbalsts Noteikumu Nr.635 ietvaros tiek sniegts saskaņā ar Komisijas regulu Nr.651/2014 un ņemot vērā Eiropas Komisijas 2020.gada 2.jūlija Regulu (ES) Nr.2020/972, ar ko groza Regulu (ES) Nr.1407/2013 attiecībā uz tās pagarināšanu un groza Regulu (ES) Nr.651/2014 attiecībā uz tās pagarināšanu un attiecīgiem pielāgojumiem (turpmāk – Komisijas regula Nr.2020/972), tiek pagarināts Regulas (ES) Nr.651/2014 piemērošanas termiņš par trim gadiem, proti, līdz 2023.gada 31.decembrim, nepieciešams precizēt Noteikumu Nr.635 47.punktu, nosakot, ka lēmumu par atbalsta piešķiršanu saskaņā ar Komisijas regulu Nr.[651/2014](http://eur-lex.europa.eu/eli/reg/2014/651/oj/?locale=LV) var pieņemt līdz Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 58.panta 4.punktā un 59.pantā noteiktajam termiņam.Revīzijas iestāde 2020.gada 28.decembra revīzijas ziņojuma DR/ESIF/2020/15-6 konstatējumā Nr.8 par 5.5.1.SAM pirmās un otrās atlases kārtas īstenošanu norādīja, ka revīzijas iestādes ieskatā finansējuma saņēmējs un tā sadarbības partneri nevar sniegt informāciju, ja projekta līmenī nav sagatavota procedūra, kā un cik bieži veikt nosacījumu izpildes uzraudzību, norādot, ka nepieciešams regulēt, cik bieži finansējuma saņēmējam ir jāsniedz sadarbības iestādei informācija, lai tā varētu nodrošināt vienotu prasības ieviešanu visu 5.5.1.SAM atlases kārtu ietvaros. Ņemot vērā minēto, nepieciešams precizēt Noteikumu Nr.635 51.punktu, paredzot finansējuma saņēmējam pienākumu, ja projekta pārskata periodā (projekta dzīves cikla laikā) projekts vairs neatbilst Noteikumu Nr.635 [44.punktā](https://likumi.lv/ta/id/282643#p53) minētajiem nosacījumiem, mēneša laikā pēc gada pārskata par objekta, kurā veikti ieguldījumi, iesniegšanas informēt sadarbības iestādi, ka projekts ir kvalificējams kā atbalsts komercdarbībai.Projektam nav ietekmes uz 5.5.1.SAM trešās atlases kārtas projektu iesniegumu atlasi un finansējuma saņēmējiem, kā arī nav ietekmes uz darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” intervences kodiem. Pēc Projekta spēkā stāšanās nepieciešams izvērtēt grozījumu veikšanu līgumos par projektu īstenošanu, precizējot līgumus atbilstoši Projekta 3.punktā noteiktajam. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar darbības programmā „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” noteikto 5.5.1.SAM indikatīvā mērķa grupa ir pašvaldības, saistīto pakalpojumu sniedzēji (mazie, vidējie komersanti), iedzīvotāji, vietējie un starptautiskie tūristi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Finansējums, no kura tiek segtas Eiropas Savienības struktūrfondu un Kohēzijas fonda administrēšanas izmaksas, ir noteikts Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likumā un tam pakārtotajos Ministru kabineta noteikumos. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Projektu tiks ieviesta Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) prasība. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas regula Nr.2020/972. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.[651/2014](http://eur-lex.europa.eu/eli/reg/2014/651/oj/?locale=LV) 58.panta 4.punkts un 59.pants | Projekta 2.punkts | Ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Atbildīgā iestāde atbilstoši Komisijas regulas Nr.651/2014 11.panta a) apakšpunktā noteiktajam 20 darba dienu laikā pēc Projekta spēkā stāšanās nosūtīs Eiropas Komisijai kopsavilkuma informāciju par izmaiņām valsts atbalsta programmā SA.49636. Paziņojums Eiropas Komisijai nosūtāms, izmantojot SANI 2 sistēmu atbilstoši kārtībai, kas noteikta Ministru kabineta 2014.gada 16.decembra noteikumos Nr.759 „Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības”. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Vides aizsardzības un reģionālās attīstības ministrija un Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Krūmiņa 67330319

Linda.Krumina@km.gov.lv